Source: http://rovaniemi.cloudnc.fi/fi-FI/Toimielimet/Tekninen_lautakunta/Kokous_2942019/Vastaus_aloitteeseen_Liikennejarjestelyt(63641)
Timestamp: 2019-11-15 10:02:58+00:00

Document:
Vastaus aloitteeseen: Liikennejärjestelyt Evakkotie ja Asemieskatu | Rovaniemi
Kokous 29.4.2019
Vastaus aloitteeseen: Liikennejärjestelyt Evakkotie ja Asemieskatu
Tekninen lautakunta, kokous 29.4.2019
§ 55 Vastaus aloitteeseen: Liikennejärjestelyt Evakkotie ja Asemieskatu
ROIDno-2018-2580
Aku Raappana, aku.raappana@rovaniemi.fi
Asemieskadun asukkaat ovat tehneet aloitteen muutoksista Asemisekadun liikennejärjestelyihin.
Yhdyskuntatekniikka toteaa vastauksena aloitteeseen seuraavaa:
Asemieskatu on toiminut Korkalovaaran asuntoalueen rakentuessa 1970- luvulla pääyhteytenä alueelle. Myöhemmin -80-luvulla rakennettiin Korkalovaarantie korvaamaan Asemieskatu pääkatuna Korkalovaaran ja keskustan välille. Tällöin pyrittiin liikennettä siirtämään uudelle pääkadulle rakentamalla korotettut suojatiet kolmeen paikkaan Asemieskadulle. Asemieskadun nopeusrajoitus on 40 km/h. Kadulla on lisäksi reunakivellä korotettu jalankulku- ja pyörätie (jkpp-tie). Kadulla on paikallisliikenteen reitti, joka mahdollistaa ympäröivän alueen asukkaille lyhyet etäisyydet pysäkeille. Suurimpia liikennemääriä Korkalovaaran alueelle välittävät pääkadut Korkalovaarantie (noin 5000 ajoneuvoa/vuorokaudessa) ja Kiveliöntie (noin 3000 ajoneuvoa /vuorokaudessa). Asemieskadulla on liikennemallin mukaan edelleen kuitenkin noin 2000 ajoneuvon vuorokausiliikenne. Liikennemäärä johtuu siitä, että Asemieskatu muodostaa edelleen hidasteista huolimatta sujuvan yhteyden keskustan suuntaan Korkalovaaran vanhimmalta 50- 60- luvuilla rakennetulta alueelta. Alueella on myös muun muassa iso koulu, joka aiheuttaa liikennettä. Käytännössä Asemieskatu toimii alueellisena kokoojakatuna ja se rooli sillä tulee jatkossakin säilymään.
Aloitteessa viitataan Rinteen kentän uuteen kaava-alueeseen ja sen rakentamisen aiheuttamaan liikenteen lisäykseen Asemieskadulla. Kyseiseltä alueelta on opastus keskustaan Revontultentien, Evakkotien ja edelleen Korkalovaarantien kautta. Kuitenkin reitinvalinta jää aina viimekädessä jokaisen liikkujan valittavaksi. Mitään liikenteenohjauksella asetettuja kieltoja ei yhdyskuntatekniikka pidä Asemieskadun osalta perusteltuna.
Aloitteessa kerrotaan hidasteiden aiheuttavan ylimääräistä melua. Tämä on yleisesti hidasteiden ongelma, se johtuu autojen jarruttelusta ja kiihdyttelystä sekä hidasteen aiheuttamista mekaanisista äänistä varsinkin raskaan liikenteen kalustolla. Asiaa voi korjata luopumalla korotetusta suojateistä tai lieventää siirtymällä ympyränkaarihidasteisiin. Toisaalta korotetut suojatiet ovat perusteltuja parantaessaan tehokkaasti suojateiden turvallisuutta.
Aloitteessa kiinnitettiin myös huomiota kadun kuntoon. Ajoradan päällyste uusittiin 2018, mutta jkpp-tie on edelleen korjauksen tarpeessa. Jkpp-tien käyttöä haittaa myös keväisin pinnalle valuva ja yöllä jäätyvä sulamisvesi. Jkpp-tien kuntoa on jatkossa tarkoitus parantaa uusimalla reunatuki ja päällyste. Myös kuivatuksen parantamiseen mietitään keinoja. Haasteena on katualueen kapeus, 12 m, joka vaikeuttaa myös kadun talvikunnossapitoa.
Olli Peuraniemi, kaupungininsinööri, olli.peuraniemi@rovaniemi.fi
Tekninen lautakunta merkitsee saapuneen kuntalaisaloitteen ja yhdyskuntatekniikan vastauksen tiedokseen. Tekninen lautakunta päättää, että aloite ei anna aihetta toimenpiteisiin.
Tekninen lautakunta päätti yksimielisesti kaupungininsinöörin ehdotuksen mukaisesti.
Aloitteen ensimmäinen allekirjoittaja, Peuraniemi, Riihiniemi, Raappana
Aloite_Liikennejärjestelyt.pdf (pdf, 34 kt)
Oikaisuvaatimusviranomainen: Rovaniemen kaupunki, Tekninen lautakunta
§ 49 Kokouksen laillisuus ja päätösvaltaisuus sekä työjärjestyksen hyväksyminen
§ 51 Ajankohtaiset asiat
§ 53 Teknisen lautakunnan toiminta- ja talousraportit sekä investointien toteutuminen 2019
§ 54 Teollisuustien / Isoaavantien kiertoliittymä, urakoitsijan valinta
§ 56 Asemakaavan muutos kortteli 61, Vapaudentie 1
§ 57 Asemakaavan muutos ja tonttijako 3. kaupunginosa kortteli 191 sekä viereinen virkistysalue, Talvitie
§ 58 Asemakaavan muutos 4. kaupunginosa uimalaitos tai ranta-alue, Venetie
§ 59 Asemakaavan muutos kortteli 538 tontti 3, Sivutie 4
§ 60 Asemakaavan ja tonttijaon muutos kortteli 1116 tontti 2, Lankkutie
§ 61 Asemakaavan muutos Saarenkolmio
§ 62 Asemakaavan muutos 17.kaupunginosa virkistysalue, Susihukantie - Matkavaaranpolku
§ 63 Ilmoitusasiat / Tekninen lautakunta

References: § 55

§ 49

§ 51

§ 53

§ 54

§ 56

§ 57

§ 58

§ 59

§ 60

§ 61

§ 62

§ 63